นคร ย้ำหนุนเซตซีโร่องค์กรอิสระ เปิดทางปฏิรูปตามคำถามพ่วงปัดรับใบสั่ง
นคร ถาม กกต.เหมาะสมหรือไม่ หลังสลับหน้าที่รับผิดชอบกันใหม่ ทั้งๆ ที่อยู่ได้ด้วยคำสั่ง คสช. แนะซ้ำเป็นประโยชน์แน่ ถ้าเดินหน้า เซตซีโร่ พร้อมองค์กรอิสระอื่นๆ เปิดทางปฏิรูปตามคำถามพ่วง       , เมื่อวันที่ 7 ต.ค.59 ที่รัฐสภา พล.อ.นคร สุขประเสริฐ สมาชิกสภาขับเคลื่อนการปฏิรูปประเทศ (สปท.) และอดีตกรรมาธิการยกร่างรัฐธรรมนูญกล่าวถึงกรณีที่ กกต.เปลี่ยนด้านรับผิดชอบและปรับการทำงานเป็นรูปแบบบอร์ดว่า ต้องถามว่าเหมาะสมหรือไม่ เพราะกรรมการในองค์กรอิสระอย่าง กกต.ขณะนี้อยู่ได้ด้วยคำสั่ง คสช. เมื่อมีรัฐบาลใหม่ตามรัฐธรรมนูญฉบับผ่านประชามติ คสช.ก็จะสิ้นสภาพไป กรรมการในองค์กรอิสระต่างๆ ก็ควรสิ้นสภาพไปตาม คสช.ด้วยหรือไม่ อีกทั้งระยะเวลา 5 ปี ตามเจตนารมณ์คำถามพ่วง ก็บอกให้ต้องปฏิรูปประเทศ ขณะที่ในรัฐธรรมนูญใหม่ก็มีหมวดปฏิรูปบังคับไว้เป็นการเฉพาะ องค์กรอิสระต่างๆ ก็ควรถูกปฏิรูปด้วยอย่างเท่าเทียม ดังนั้นการที่ กกต.มาปรับรูปแบบการทำงานในเวลานี้ ตนคิดว่าต้องคำนึงถึงความเหมาะสมด้วย เพราะ กกต.อยู่ได้ด้วยคำสั่ง คสช. ทำไมไม่รอ กรธ.กับ สนช.พิจารณา พ.ร.บ.ประกอบรัฐธรรมนูญว่าด้วย กกต.ให้เสร็จก่อน เพราะการดำรงตำแหน่งต่อไปของ กกต.นั้น รัฐธรรมนูญฉบับผ่านประชามติ มาตรา 273 บอกว่าให้ขึ้นอยู่กับ พ.ร.บ.กกต.ที่ กรธ.กำลังร่างอยู่ในขณะนี้ ,ถ้าว่ากันตามตรงขณะนี้ กกต.มี 5 คน แต่ถ้ายึดตามรัฐธรรมนูญใหม่จะต้องสรรหาให้ครบ 7 คน แต่ปัญหามีอยู่ว่าคุณสมบัติของ กกต.บางคนที่ทำหน้าที่อยู่ เข้าข่ายขัดรัฐธรรมนูญใหม่ อีกทั้งมี กกต.1 คน ถูกผู้ตรวจการแผ่นดินชี้มูลเรื่องจริยธรรม ดังนั้นจึงเชื่อว่าถ้ารัฐธรรมนูญบังคับใช้จะต้องมีการสรรหา กกต.ใหม่ 2-4 คน เลยทีเดียว เมื่อต้องสรรหาเกินครึ่ง ทำไมถึงไม่ล้างใหม่ทั้งหมด เพื่อเป็นการแก้ปัญหาภายในของ กกต.ด้วย จากนั้นก็สรรหาใหม่ตามที่รัฐธรรมนูญฉบับผ่านประชามติกำหนดไว้ แต่ทั้งนี้ต้องให้สิทธิ์คนเดิมที่ยังมีคุณสมบัติครบเข้ารับการสรรหาได้ในครั้งแรก เพื่อไม่เป็นการตัดสิทธิ์ ซึ่งแนวทางดังกล่าวจะได้เป็นจุดเริ่มต้นในการปฏิรูป กกต.และองค์กรอิสระอื่นๆ ตามที่ประชาชนผ่านคำถามพ่วงมาให้ นี่จึงเป็นที่มาว่า ทำไมผมถึงอยากให้เซตซีโร่ โดยยืนยันว่า ไม่ได้รับงานใครมาส่งสัญญาณ แต่เป็นความเห็นส่วนตัวที่มองว่า น่าจะเป็นประโยชน์ จึงอยากให้ คสช.เสนอเรื่องนี้ไปให้ กรธ.รวมถึง สนช.พิจารณา พล.อ.นคร กล่าว.  
นคร ถาม กกต.เหมาะสมหรือไม่ หลังสลับหน้าที่รับผิดชอบกันใหม่ ทั้งๆ ที่อยู่ได้ด้วยคำสั่ง คสช. แนะซ้ำเป็นประโยชน์แน่ ถ้าเดินหน้า เซตซีโร่ พร้อมองค์กรอิสระอื่นๆ เปิดทางปฏิรูปตามคำถามพ่วง  
เซตซีโร่,กกต.,ปฏิรูป,นคร สุขประเสริฐ,คำถามพ่วง,องค์กรอิสระ,ปฏิรูปองค์กรอิสระ,เจตนาคำถามพ่วงฯ,ประชามติ,รัฐธรรมนูญ,สปท.